Gymnázium Jura Hronca

Gymnázium Jura Hronca (GJH) je gymnázium so zameraním na matematiku, fyziku a informatiku na Novohradskej ulici v Bratislave. Tvorí organizačnú zložku Spojenej školy Novohradská, založenej 1. januára 2005 spojením Gymnázia Jura Hronca a Základnej školy Košická, sídliacich v tej istej budove.

Gymnázium navštevuje viac ako 1 200 žiakov v 44 triedach. Každoročne sa otvárajú klasické triedy štvorročného štúdia so zameraním na informatiku a osemročného štúdia so zameraním na programovanie. Od roku 2004 škola realizuje aj päťročný slovensko-anglický bilingválny program. Od roku 1994 organizuje Korešpondenčný seminár z matematiky.

Na gymnáziu sa už dlhšiu dobu realizuje medzinárodný International Baccalaureate Diploma Programme (IB) – študijný program tretieho a štvrtého ročníka určený predovšetkým pre študentov hodlajúcich po maturite pokračovať v štúdiu v zahraničí. V súvislosti so spojením so Základnou školou Košická tiež škola realizuje medzinárodné programy Primary Years Programme (PYP) a Middle Years Programme (MYP), na úkor zníženého počtu tried klasickej základnej školy. Od školského roku 2011/2012 sa otvára trieda s programom PYP aj v slovenskom jazyku na úkor otvorenia triedy klasickej základnej školy.

Od 1. januára 2021 je riaditeľkou spojenej školy Jana Trúsiková, ktorá vystriedala 5 rokov pôsobiacu Renátu Karácsonyovú.

V roku 2022 sa GJH tretí rok po sebe umiestnilo na prvom mieste v rebríčku INEKO v kategórii gymnázií na Slovensku.

História  

Škola vznikla v roku 1959 ako Jedenásťročná stredná škola na Novohradskej ulici, v roku 1962 sa pretransformovala na Strednú všeobecnovzdelávaciu školu (SVŠ) a otvorilo sa štúdium so
zameraním na numerickú matematiku a obsluhu počítacích strojov. V roku
1967 SVŠ Novohradská získala čestné pomenovanie po vynikajúcom slovenskom matematikovi akademikovi Jurovi Hroncovi a v roku
1969 sa mení na Gymnázium Jura Hronca. Od roku
1994 sa na GJH začína realizovať medzinárodný maturitný program – IB s celoslovenskou pôsobnosťou, ktorý bol v roku
2005 rozšírený o programy pre mladšie vekové kategórie žiakov – PYP a MYP.

Riaditelia 
 19591962: Juraj Švarc
 19621970: Zdeněk Obdržálek
 19701983: Víťazoslav Repáš
 19831990: Marián Hanula
 19901995: Vladimír Jodas
 19952015: Zuzana Munková
 20162020: Renáta Karacsonyová
 2021: Jana Trúsiková (rod. Fraasová)

Známi pedagógovia 
 Jozef Balala – matematika, deskriptívna geometria
 Vladimír Crmoman – hudobná výchova
 Ondrej Demáček – informatika, zakladateľ KSP
 Klára Grečnerová – matematika
 Vladimír Jodas – matematika
 František Kosper – matematika
 Kornélia Kropiláková – matematika
 Karol Rovan – matematika
 Viera Šimčisková – matematika
 Zuzana Šimkovicová – fyzika
 Anton Šíma – geografia
 Július Šoltés – fyzika
 Zuzana Valášková – matematika
 Zdeno Vlachynský – matematika, deskriptívna geometria

Známi absolventi

Vedci a pedagógovia 
 Pavol Černek – ŠPÚ
 Vladimír Čech – matematik, signatár Charty 77 a vydavateľ časopisu Mosty
 Vladimír Černý – fyzik, FMFI UK
 Andrej Ferko – matematik, informatik a spisovateľ
 František Gahér – filozof, logik, rektor Univerzity Komenského v Bratislave
 Ladislav Hohoš – filozof a futurológ
 Juraj Hromkovič – informatik a profesor na ETH v Zürichu
 Ivan Kalaš – informatik, FMFI UK
 Angela Leitmannová – biofyzička, profesorka na MSU East Lansing, MI, USA
 Viera Lexová – matematička, Tilgnerova 14
 Radko Mesiar – matematik, univerzitný profesor
 Jana Plichtová – psychologička a vysokoškolská pedagogička
 Vladimír Repáš – bývalý riaditeľ ŠPÚ
 Branislav Rovan – informatik, FMFI UK
 Štefan Šujan – matematik
 Peter Zajac – literárny vedec a politik
 Pavol Zlatoš – matematik, FMFI UK

Umelci 
 Zuzana Cigánová – herečka, spisovateľka
 Peter “Ďuďo” Dudák – spevák, hudobník skupiny Hex
 Boris Filan – spisovateľ, textár
 Pavol Hammel – hudobník
 Dušan Jamrich – herec
 Zuzana Kronerová – herečka
 Miloslav Luther – filmový a televízny režisér a scenárista
 Zuzana Mauréry – herečka
 Juraj Nvota – režisér, herec
 Kristína Svarinská – herečka
 Tomáš Šedivý – spevák, hudobník skupiny Para

Športovci 
 Agnesa Búřilová, rod. Wlachovská – krasokorčuliarka a trénerka
 Daniela Hantuchová – tenistka
 Ján Markoš – šachový veľmajster
 Filip Šebo – futbalista
 Alexander Vencel – futbalista
 Tomáš Kamrla – kros triatlonista a kvadriatlonista (majster sveta v tímoch 2003)
 Igor Prieložný – volejbal
 Juraj Zaťko – volejbal

Politici 
 Vladimír Bajan – bývalý predseda Bratislavského samosprávneho kraja
 Jozef Brhel – politik a podnikateľ
 Ján Čarnogurský – bývalý predseda KDH
 Pavol Frešo – politik
 Maroš Kondrót – politik
 Ján Kubiš – diplomat a bývalý minister zahraničných vecí
 Pavol Kubovič – politik
 Ivan Lexa – politik, bývalý riaditeľ SIS
 Pavol Minárik – politik
 Lucia Plaváková – advokátka, ľudskoprávna aktivistka a politička
 Ján Počiatek – bývalý minister financií
 Brigita Schmögnerová, rod. Petrášová – ekonómka, bývalá ministerka financií
 Richard Vašečka – učiteľ náboženstva, politik a spisovateľ
 Peter Weiss – politik
 Rudolf Zajac – lekár a politik, bývalý minister zdravotníctva

Ostatní 
 Veronika Cifrová Ostrihoňová – televízna redaktorka a moderátorka
 Alexej Fulmek – novinár a vydavateľ
 Juraj Klačanský – lekár, popredný ušný chirurg
 Márius Kopcsay – spisovateľ, novinár a hudobník
 Michal Kovačič – novinár a moderátor
 Svetozár Krno – kulturológ, cestovateľ a spisovateľ
 Jozef Mikloško ml. – lekár, vysokoškolský pedagóg, komisár pre deti
 Ivan Šramko – ekonóm, bývalý guvernér NBS
 Michal Zeman – športový novinár a publicista
 Márius Žitňanský – architekt

Referencie

Literatúra

Iné projeky

Externé odkazy 
 Oficiálna stránka školy

Gymnáziá v Bratislave
Ružinov